Public procurement notice: Voluntary Ex Ante Transparency Notice
Published: 2018-11-28
Buyer: Länsimetro Oy
Country: FI
Contract type: Supplies
Procedure: Negotiated without a prior call for competition
CPV classification: 35125000: Surveillance system | 42961000
Estimated value: 10799500 EUR

Technical requirements: Länsimetro Oy on metrolinjaa Ruoholahti–Matinkylä–Kivenlahti toteuttava yhtiö, jonka tehtävänä on rakennuttaa, omistaa, hallita, ylläpitää, huoltaa ja kehittää metrolinjan liikennettä palvelevia rakenteita ja laitteita.
Länsimetron Matinkylä–Kivenlahti-hanke käsittää varusteluineen metrotunnelit, Finnoon, Kaitaan, Soukan, Espoonlahden ja Kivenlahden maanalaiset asemat pysty-yhteyksineen ja rakennuksineen sekä Sammalvuoren maanalaisen metrovarikon. Metrolinja toteutetaan kaksoistunnelina, jonka pituus on n. seitsemän (7) kilometriä.
Hankinnan kohteena on kiinteistövalvontajärjestelmä KIVA, joka on osa Länsimetron Matinkylä–Kivenlahti-hanketta. Kiinteistövalvontajärjetelmä hankitaan koko metrolinjalle. Kiinteistövalvontajärjestelmän kautta valvotaan ja ohjataan kiinteistövalvonnan ja turva-automaation toimintoja. Järjestelmän kautta valvotaan muun muassa savunpoistoon ja ylipaineistukseen liittyvien järjestelmien toimivuutta palotilanteissa sekä estetään palon ja savun leviäminen muihin tiloihin palo-ovia ohjaavilla tai koskevilla automaatioilla.
Kiinteistövalvontajärjestelmä ohjaa henkilöturvallisuuteen liittyviä järjestelmiä ja laitteita. Järjestelmän kautta valvotaan mm. savunpoistoon ja ylipaineistukseen liittyvien järjestelmien toimivuutta palotilanteissa sekä estetään palon ja savun leviäminen muihin tiloihin palo-ovia ohjaavilla tai koskevilla automaatioilla. Tästä syystä uuden järjestelmän on toimittava olemassa olevan järjestelmän kanssa yhdessä saumattomasti, virheettömästi ja häiriöttä koko metron alueella. Siten esim. järjestelmälle asetetut tekniset ja toiminnalliset vaatimukset ovat korkeita ja mahdollisten järjestelmäliitosrajapintojen määrä on minimoitava, minkä vuoksi koko metrolinjan käytössä tulisi olla yksi ja sama kiinteistövalvontajärjestelmä, jonka toimintavarmuudessa ei ole riskejä.
Länsimetro Oy on kilpailuttanut 1. vaiheen yhteydessä kiinteistövalvontajärjestelmän, jolloin 2. vaiheen toimitusta ei voitu kilpailuttaa optiona, koska tietoa tästä ei ollut. Nyt kilpailutettava järjestelmä vastaa n. 20 % koko metron kiinteistövalvontajärjestelmän kokonaisuudesta. Koko järjestelmän uusiminen ei ole tarkoituksenmukaista, koska n. 80 % järjestelmästä on toimintakelpoista. Teknisesti yhteentoimivan kokonaisuuden kantametron ja tulevan kokonaisuuden välille voi tarjota vain yksi (1) tarjoajaehdokas. Suorahankinnalla valittavalla toimittajalla on myös yksinoikeus käyttöjärjestelmään, johon muut toimittajat eivät pysty tekemään laajennuksia tai lisäyksiä. Järjestelmän toteuttaminen ehdotetulla ratkaisulla varmistaa kriittisen järjestelmän toimivuuden, huollon ja kunnossapidon. Järjestelmän vaihtaminen aiheuttaisi esim. pitkäaikaista haittaa metron liikennöinnille ja turvalliselle operoinnille. Liikenne olisi pysäytettävä laiteasennusten, kaapelointien ja testauksien vuoksi. Järjestelmän vaihtuminen ja erilaisten järjestelmien yhteensovittaminen aiheuttaisi suhteettoman suuria teknisiä vaikeuksia asennuksessa, ohjelmoinnissa, testaamisessa, käytössä sekä yllä- ja kunnossapidossa ja arviolta n. 3-6 kk metroliikenteen katkon. Järjestelmän olemassa olevan järjestelmän ja siitä eroavan toisen järjestelmän yhteensovittaminen aiheuttaisi riskin siitä, että järjestelmä ei toimi häiriöttä sopimuskaudella. Metron käyttö ilman toimivaa järjestelmää ei ole mahdollista, koska ilman varmuutta järjestelmän toimivuudesta ei voida taata metron käyttäjien turvallisuutta esim. palotilanteiden osalta. Mikäli järjestelmässä esiintyy häiriöitä, on koko metroliikenne pääsääntöisesti pysäytettävä.


Winner: ABB Oy, Grid Automation Systems
Award value: 10799500